
Kasutusloa väljastamine (Kangelaste prospekt 16-M1)
1. ASJAOLUD JA MENETLUSE KÄIK
Narva Linnavalituse Arhitektuuri- ja Linnaplaneerimise Ametile laekus 17.04.2014 a Kangelaste prospekt 16-M1 omanikult rekonstrueeritud mitteeluruumiga M1 korterelamule kasutusloa väljastamise taotlus koos ehitamise tehniliste dokumentide, kooskõlastatud projekti ning riigilõivu maksekorraldusega (linnavalitsuse dokumendiregistri nr 3793/1-16). 
       Ehitusseaduse § 33 lõike 4 alusel on teostatud kasutusluba taotleva ehitise ülevaatus ja  nõuetele vastavuse kontroll. Ehitise ülevaatusest osavõtjad kinnitavad, et ülevaatuseks esitatud ehitis vastab ehitistele ettenähtud nõuetele ja ehitist võib kasutada vastavalt kavandatud kasutamise otstarbele. Ehitise ülevaatuse akt -22.04.2014 (akti lisa: Päästeameti Ida Päästekeskuse teatis). Ehitise ülevaatuse teostas ALPA ehitusjärelevalve osakonna vanemspetsialist, ehitise ülevaatusest võtsid osa: ehitise omaniku esindaja, omanikujärelevalve teostaja, ehitustöövõtja. Seega, kasutusloa andmiseks takistusi ei ole.

2. ÕIGUSLIKUD ALUSED

2.1.Ehitusseaduse § 32 lõige 1 kohaselt ehitise kasutusluba on kohaliku omavalitsuse või riigi        nõusolek, et valminud ehitis või selle osa vastab ehitisele ettenähtud nõuetele ja seda võib  kasutada vastavalt kavandatud kasutamise otstarbele.

2.2.Narva linna ehitusmääruse § 27 lõige 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus.
3. OTSUS
Väljastada kasutusluba Kangelaste prospekt 16 korterelamule rekonstrueeritud mitteeluruumiga M1.
 4. RAKENDUSSÄTTED 
4.1. Korraldus jõustub teatavakstegemisest.
4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

